ชวนพุทธศาสนิกชน ถือศีล ทำบุญ วันมาฆบูชา ตกเย็นต้องเวียนเทียนหรือไม่
วันมาฆบูชา ปี 2563 ตรงกับวันเสาร์ที่ 8 ก.พ.63 ใครหลายคนอาจจะสงสัยว่า วันมาฆบูชาเวียนเทียนไหมมาฆบูชา หรือ มาฆปูรณมีบูชา หมายถึง การบูชาในวันเพ็ญกลางเดือนมาฆะ ตามปฏิทินอินเดีย หรือเดือน 3 ตามปฏิทินจันทรคติของไทย ซึ่งตกช่วงเดือน ก.พ.หรือ มี.ค. ถ้าปีใดมีเดือนอธิกมาส คือ มีเดือน 8 สองหน (ปีอธิกมาส) ก็เลื่อนไปทำในวันเพ็ญเดือน 3 หลัง (วันเพ็ญเดือน 4)โดยวันมาฆบูชาได้รับการยกย่องเป็นวันสำคัญทางศาสนาพุทธ เนื่องจากเหตุการณ์สำคัญที่เกิดขึ้นเมื่อ 2500 กว่าปีก่อน คือ พระโคตมพุทธเจ้าทรงแสดงโอวาทปาติโมกข์ ท่ามกลางที่ประชุมมหาสังฆสันนิบาตครั้งใหญ่ในพระพุทธศาสนา โดยคัมภีร์ปปัญจสูทนี ระบุว่า ครั้งนั้นมีเหตุการณ์เกิดขึ้นพร้อมกัน 4 ประการ คือ1. พระภิกษุ 1250 รูป ได้มาประชุมพร้อมกันยังวัดเวฬุวันโดยมิได้นัดหมาย2. พระภิกษุทั้งหมดนั้นเป็น เอหิภิกขุอุปสัมปทา หรือผู้ได้รับการอุปสมบทจากพระพุทธเจ้าโดยตรง3. พระภิกษุทั้งหมดนั้นล้วนเป็นพระอรหันต์ผู้ทรงอภิญญา 64. วันดังกล่าวตรงกับ วันเพ็ญเดือน 3 ดังนั้น จึงเรียกวันนี้อีกอย่างหนึ่งว่า วันจาตุรงคสันนิบาต หรือ วันที่มีการประชุมพร้อมด้วยองค์ 4สำหรับ วันมาฆบูชา พุทธศาสนิกชน นิยมตักบาตร ฟังพระธรรมเทศนา และการเวียนเทียนในตอนเย็น เพื่อบูชารำลึกถึงพระรัตนตรัยและเหตุการณ์สำคัญดังกล่าวที่ถือได้ว่า เป็นวันที่พระพุทธเจ้าประทานโอวาทปาฏิโมกข์ ซึ่งกล่าวถึงหลักคำสอนอันเป็นหัวใจของพระพุทธศาสนา ได้แก่ การไม่ทำความชั่วทั้งปวง การบำเพ็ญความดีให้ถึงพร้อม และการทำจิตของตนให้ผ่องใส เพื่อเป็นหลักปฏิบัติของพุทธศาสนิกชนทั้งมวล
วันมาฆบูชา ปี 2563 ตรงกับวันเสาร์ที่ 8 ก.พ.63 ใครหลายคนอาจจะสงสัยว่า วันมาฆบูชาเวียนเทียนไหม 
วันมาฆบูชา,วันมาฆบูชา 2563,เวียนเทียนวันมาฆบูชา,ข่าวทั่วไป